Marcel Ciolacu, despre bătaia dintre deputații Florin Roman și Dan Vîlceanu: ”E de cascadorii râsului”
Premierul Marcel Ciolacu, preşedinte al PSD, a declarat, marţi, că incidentul petrecut în plenul Camerei Deputaţilor între parlamentarii liberali Florin Roman şi Dan Vâlceanu este "de cascadorii râsului".
El a fost întrebat, într-o conferinţă de presă la finalul vizitei efectuată la Ankara, cum comentează, în calitate şi de fost preşedinte al Camerei Deputaţilor, incidentul violent petrecut marţi între cei doi deputaţi liberali.
"Mă bucur că pe timpul meu nu s-au întâmplat astfel de cazuri. Nu, e de cascadorii râsului", a declarat Marcel Ciolacu,
Deputaţii Florin Roman şi Dan Vîlceanu au avut, marţi, o altercaţie în plenul Camerei Deputaţilor şi în afara sălii de plen, Roman susţinând că a fost agresat fizic "cu o lovitură cu genunchiul în zona nasului" şi că va depune plângere penală.
Sursa: Agerpres
Dată publicare:
21-05-2024 21:30